Frozenbyte

Frozenbyte on suomalainen vuonna 2002 perustettu itsenäinen videopelejä kehittävä yritys, joka toimii Helsingissä. Frozenbyten ensimmäinen kaupallinen peli oli vuonna 2005 julkaistu Shadowgrounds. Frozenbyten kolmas peli, Trine, julkaistiin vuonna 2009 ja sen jatko-osa vuonna 2011. Trine-pelisarjan kolmas osa julkaistiin vuonna 2015.

Historia
Lauri Hyvärinen ja Juha Hiekkamäki perustivat Frozenbyten vuonna 2001 päästyään asepalveluksesta. Yritys toimi aluksi vapaaehtoistyöllä. Toiminnan muuttuessa hiljalleen ammattimaisemmaksi yritys sai paikan yrityshautomosta vuonna 2004. Ensimmäinen videopeli, Shadowgrounds, julkaistiin vuonna 2005 henkilökohtaisille tietokoneille – kaksi vuotta aikataulusta myöhässä. Shadowgroundsin jälkeen Frozenbyte alkoi suunnitella isoa projektia, joka kuitenkin keskeytettiin rahoituksen puutteessa 2008. Myöhemmin Frozenbyte julkisti Jack Claw -nimisen projektin lähdekoodin yhteisön käyttöön. Jack Claw'n suunnittelun yhteydessä Frozenbyte kehitti Shadowgroundsille spin-off-pelin Shadowgrounds Survivor, joka julkaistiin 2007. 

Syyskuussa 2008 Frozenbyte solmi levityssopimuksen ranskalaisen Nobilis Groupin kanssa. Jack Claw -projektin kariutuessa yritys laittoi voimavaransa erään tiimiläisen harrastusprojektina aloittamaan fantasiaseikkailuun, joka sai nimen Trine. Peliltä vaadittiin menestystä, sillä muuten Frozenbyte olisi todennäköisesti mennyt konkurssiin velkojensa takia. Trine julkaistiin 2009 PC:lle ja PlayStation Networkissa, ja se sai hyvän vastaanoton. Frozenbyte on itse kehittänyt pelikehitystyökalunsa, ja yritys on itse tehnyt versioinnit Trine-pelisarjasta kahdeksalle eri alustalle.

Trine ja sen jatko-osa Trine 2 olivat myyneet yhteensä yli 7 miljoonaa kappaletta vuoden 2014 loppuun mennessä.

Trine 3 julkaistiin Steam-palvelun Early Access -valikoimassa huhtikuussa 2015, ja virallisesti saman vuoden elokuussa. Peli sai ristiriitaisen vastaanoton, ja erityisesti sen lyhyyttä ja eräitä pelimekaniikan uudistuksia moitittiin. Frozenbyte kertoi pelin lyhyyden syyksi rahapulan, sillä pelin kehitys oli maksanut jo tuplasti enemmän kuin sarjan toisen osan. Vastaanoton takia pelisarjan jatkosta ei ollut varmuutta kunnes lokakuussa 2018 varmistui, että jatko-osa Trine 4 on kehitteillä ja alustavan tiedon mukaan julkaistaan vuoden 2019 aikana.

Joulukuussa 2015 Frozenbyte julkisti kehityksessä olevan Shadwen-hiiviskelypelin, joka sijoittuu keskiaikaiseen pelimaailmaan. Peli julkaistiin toukokuussa 2016, ja se sai kriitikoilta huonon vastaanoton.

Tammikuussa 2017 Has-Been Heroes julkistettiin seuraavaksi peliksi. Peli on julkaistu 28.3.2017 Nintendo Switch, PlayStation 4, Xbox One ja Windows -alustoille.

Frozenbyten peli Nine Parchments on julkaistu vuonna 2017 Nintendo Switch ja Windows -alustoille.

Pelit

 Vuosi Peli Pelialusta Julkaisija Lajityyppi 2005 Shadowgrounds Windows, Linux, Mac OS X Meridian4, dtp, Techland, Reef Entertainment, Auran Games ammuntapeli 2007 Shadowgrounds Survivor Windows, Linux, Mac OS X Meridian4, CDV, Techland ammuntapeli 2009 Trine Linux, Mac OS X, Windows, PlayStation 3, PlayStation 4, Wii U, Nintendo Switch Nobilis, SouthPeak Interactive toimintaseikkailu 2011 Trine 2 Android, Linux, Mac OS X, Windows, PlayStation 4, Wii U, Xbox 360, Nintendo Switch toimintaseikkailu 2012 Trine 2: Goblin Menace Linux, Mac OS X, Windows, Nintendo Switch toimintaseikkailu 2014 Splot iOS 2015 Trine 3: The Artifacts of Power Linux, Mac OS X, Windows, PlayStation 4, Nintendo Switch toimintaseikkailu 2016 Shadwen Linux, Mac OS X, Windows, PlayStation 4 hiiviskelypeli 2017 Has-Been Heroes Nintendo Switch, PlayStation 4, Windows, Xbox OneGameTrust Gamesstrategiapeli, roolipeli 2017 Nine Parchments Nintendo Switch, PlayStation 4, Windows, Xbox One yhteistyö-räiskintäpeli 2019 Trine 4: The Nightmare Prince Nintendo Switch, PlayStation 4, Windows, Xbox One Modus Games toimintaseikkailu 2021 Starbase Windows MMO 2023 Trine 5: A Clockwork Conspiracy toimintaseikkailu

Lähteet

Aiheesta muualla
Frozenbyten viralliset sivut